Minatas (Tokijas)

Minatas ( 'Uosto seniūnija') – viena iš 23 Tokijo seniūnijų, dažnai vadinama Minato miestu.

Minate įsikūrę daug garsių kompanijų, tokių kaip „Animax“, „Dentsu“, „Fuji Xerox“, „Mitsubishi Heavy Industries, Ltd.“ bei „Mitsubishi Motors Corporation“, „Morinaga & Co., Ltd.“ bei „Morinaga Milk Industry Co,. Ltd.“, „NEC Corporation“, „Nippon Television“, „Sony“ ir „Toshiba“.

Čia įsikūrusi ir Lietuvos Respublikos ambasada Japonijoje ir Filipinų Respublikai.

Istorija 

Seniūnija įkurta 1947 m. kovo 15 d., sujungus senesniąsias Akasakos, Adzabu ir Šibos seniūnijas. Seniūnijos pavadinimas Minato reiškia „uostą“.

Geografija 

Minatas yra įsikūręs į pietvakarius nuo Tokijo imperatoriškųjų rūmų bei ribojasi su Čijoda, Čiūo, Kotu, Šinagava, Šibuja ir Šindžiuku seniūnijomis.

Rajonai

Politika ir vyriausybė 

Miesto tarybą (asamblėją) sudaro 51 narys. Dabartinis meras – Masaakis Takėjus, remiamas visų didžiųjų Japonijos partijų, išskyrus Japonijos komunistų partiją.

Koledžai ir universitetai 

 Džikei universiteto medicinos mokykla Niši Šinbaši studentų miestelis
 Kanazavos technologijos institutas Toranomon studentų miestelis
 Kejo universitetas
 Kitasato universitetas Širokane studentų miestelis
 Meidži Gakuin universitetas Širokane studentų miestelis
 Šibauros technologijos institutas
 Japonijos Temple universitetas
 Tokijo okeanologijos ir technologijos universitetas Šinagavos studentų miestelis
 Tokijo universiteto medicinos institutas

Vietos 

 Akasaka: Tai didelė gyvenamųjų kvartalų ir komercijos zona šiaurinėje Minato srityje, kurioje yra įsikūrę Akasakos rūmai ir pastatą supantys sodai, TBS radijo ir televizijos studija, Ark Hilso pastatų kompleksas bei Nacionalinis meno centras.
 Aojama: Tai rajonas, labiausiai žinomas dėl Aojamos kapinių – vienų didžiausių kapinių Tokijuje. Taip pat čia yra ir Čičibunomijos regbio stadionas.
 Atago šventykla, aukščiausias taškas visose 23-ose Tokijo seniūnijose.
 Azabu: Daugelio ambasadų rajonas. Moto Azabu dalyje yra įsikūrusi ir Lietuvos Respublikos ambasada Japonijoje ir Filipinų Respublikai.
 Fušimi Sanpō Inari Džindža: Garsi šinto šventykla Šibos rajone.
 Hamamatsučō: Iš Hamamatsučo stoties vienbėgio terminalo galima nusigauti į Hanedos oro uostą.
 Mita: Kejo universiteto namai. Rajone yra įsikūrę daugybė mažų budistų šventyklų.
 Nacionalinis meno centras yra meno muziejus, kuris atvėrė publikai duris 2007-aisiais.
 Odaiba: Viena iš populiariausių atrakcijos vietų Tokijuje. Čia yra įsikūrę Fudži TV studija, Pallete Town prekybos kompleksas, Tokijo Big Sight muziejus bei Vaivorykštės tiltas.
 Ropongis: Labiausiai žinomas kaip naktinio gyvenimo rajonas, populiarus užsieniečių tarpe. Čia yra įsikūręs Ropongi Hilso kompleksas, kuriame yra įsikūrę TV Asahi studija, radijo stotis J-Wave, Tokijo Grand Hyatt viešbutis bei kiti prekybos kompleksai.
 Šibos parkas: Parke yra Zodžodži šventykla. Netoliese įsikūręs ir Tokijo bokštas.
 Šinbaši: Šinbaši stotis yra pirmojo Japonijos geležinkelio šiaurinis terminalas. Šiame rajone įsikūrusi ir NTV studija.
 Širokanedai: Meidži Gakuin universiteto namai.
 Takanava: Šis rajonas labiausiai žinomas savo Soto šventykla bei praeito amžiaus 9-ajame dešimtmetyje pastatytais viešbučiais, tokie Takanavos Grand Prince viešbutis, Naujosios Takanavos Grand Prince viešbutis ir Pacific Meridien viešutis.
 Toranomon: TV Tokyo studija ir Toranomon metro kompleksas.

 Simboliai 
Oficiali gėlė – Hydrangea ir erškėtis, medis – Benthamidia florida''.

Išnašos

Nuorodos 
 Oficiali svetainė (japonų k.)
 Oficiali svetainė (anglų k.)

Tokijo seniūnijos